LETTRES INÉDITES DE PHILIPPE LE BEL. 101 
ricus, dilecto Guillelmo Ademari, civi Tholose, locum nos- 
trum tencnti in partibus tholosanis, salutem et dilectionem 
sinceram. Significamus vobis quod ex parte reverendi in 
Ghristo patris et domini, domini G(ailhardi), divina provi- 
dentia Episcopi tholosani, quedam littere régie nobis ostense 
fuerunt tenorem qui sequitur continentes : 
Philippus, Dei gratia Francorum Rex, dilecto magistro 
Johanni de Grispeyo, canonico Silvanectensi , clerico nostro 
super intendendis negociis tam Judeoruui quam aliis, vel 
ejus locum tenenti salutem et dilectionem. Gum quinque 
milia et quadringente libre turonenses, — que per dilectum 
nostrum episcopum tholosanum'' apud fratres Predicatores 
Tholose, pro B(ernardo) quondam episcopo Appamiensi^ 
fuerant deposite certis temporibus, pro debito in quo idem 
appamiensis episcopus Gamere Summi Pontifîcis teneba- 
tur, — de ipsius mandato Summi Pontificis, camere sue 
fuerint assignata ; vosque seu gentes vestre aut deputati a 
vobis, super restitutione facienda a dicto episcopo tholosano 
de ipsa pecunie quantitate, in acquitationem debiti in quo 
nobis prefatus episcopus appamiensis teneri noscitur con- 
vertenda, predictum episcopum tholosanum compellitis, in- 
petitis et etiam molestatis : Mandamus vobis quatinus ab 
hujusmodi molestatione et compulsione cessantes, et ab 
aliis facientes desisti, dilectum nostrum episcopum appa- 
miensem ad debitum, in quo nobis ratione sui predicti pre- 
decessoris tenetur, solvendum compelli débite procuretis, 
ad dictum episcopum tholosanum super hoc, occasione pre- 
dicta, nuUum penitus habituri recursum. Darnus autem 
omnibus justiciariis nostris Senescallie tholosane presenti- 
bus, in mandatis , ut dictum episcopum tholosanum super 
restitutione dicte pecunie deinceps facienda, nullatenus mo- 
lestare présumant ; si que de bonis ipsius propter hoc cepe- 
rint, ea dicto episcopo tholosano vel ejus mandato, absquc 
difficultate qualibet libérantes. 
4. Gaillard do Preyssac. 
2. Bernard Saisset. 
